Orléans - Wikipedia

# Orléans

### Di Wikipedia, l'enciclopedìa lìbbira.

Orléans
[[Image:|100px|]]
Nomu ufficiali: | Orléans
Paisi: | Francia
Riggiuni: | Région Centre
Dipartimentu: | Loiret
Aria: | km²
Abbitanti: | 263 292
Dinsità: | ab./km²
CAP: | 45000 e 45100

Orléans è un cumuni francisi situatu nnû dipartimentu dû Loiret e ntâ Région Centre (la Riggiuni Centru). Li sô abbitanti si chiàmanu orleanisi (n francisi: orléanais).

## [cancia] Giografìa

Orléans: lu ciumi Loira, la Cattidrali e lu Ponti Riali

Orléans s'attrova supra lu ciumi Loira (la Loire) e nni l'anni '70 si criau lu quarteri Orléans la Source, na dicina di chilòmitri a sud dâ citati.

Demografìa

- Abbitanti (1999): 263 292
- Aria urbana (1999): 355 811 abbitanti

## [cancia] Storia

Cenabum fu na citati gàllica conquistata di Cèsari ntô 52 a.C. e ricustruiuta â rumana. Lu mpiraturi Aurelianu rifunnàu a citati e lu sò nomu è na deformazzioni dû nomu di chistu mpiraturi.

Nta l'èpuca merovincia Orléans fu capitali dû regnu.

Nta l'èpuca capitincia, Orléans fu capitali di na contea e doppu dûn ducatu dî Valois-Orléans. La famigghia dî Valois-Orléans accedi ô tronu di Francia cu Luiggi XII e Franciscu I.

Ntô 1108 Luiggi VI Lu Grossu ricevi lu sacru ntâ cattidrali di Orléans di l'arcivescovu di Sens. E' unu dî rari sacri capezziani chi nun si fa a Reims.

Ntô 1429, li ngrisi occuparu a citati di Orléans. Giovanna d'Arcu, suprannuminata a Pulzella di Orléans, la libbiràu l'8 di maiu e accussì ci sunnu li Festi "giovanniche" (Fêtes Johanniques).

Dû 13 di dicèmmiru 1560 ô 31 di jinnaru 1561, ci foru li Stati Ginirali.

## [cancia] Econumìa

Dâ fini dû 2000 Orléans havi la sò prima linia di tramvìa (le Tram).

- Ndustria farmacèutica
- Miccànica
- Agroalimentari
- Alittrònica
- Logìstica

## [cancia] Pirsunaggi cèlibbri

- Étienne Dolet (1509-1546), pueta;
- Robert-Joseph Pothier (1699-1772, giurista;
- Gustave Lanson (1857-1934), stòricu;
- Charles Péguy (1873-1914), scritturi;
- Raoul Blanchard (1877-1965), giògrafu;
- Pierre Ségelle (1899-1960), Ministru dâ Sanitati ntô guvernu povvisoriu (1946-1967), Ministru dû Travagghiu (1949-1967), Sìndacu di Orléans (1954-1959);
- Jean Zay (1904-1944), polìticu, Ministru di l'Educazzioni Nazzionali dû Frunti Pupulari;
- Isaac Jogues (1607-164), missiunaru.

## [cancia] Monumenti turìstici

La citati fu bummardata assai duranti la Secunna Guerra Munniali.

- La Cattidrali Santa Cruci (Cathédrale Sainte Croix), custruiuta dû XIII ô XVI sèculu, fu distruiuta dî prutistanti duranti li Guerri di Riliggiuni. Arricustruiuta grazzî a Enricu IV, fu terminata ô principiu dû XIX sèculu
- Lu Palazzu Groslot (Hôtel Groslot) custruiutu ntra lu 1549 e lu 1555 pû balivu Jacques Groslot ci murìu lu re Fanciscu II ntô 1560. Dû 1790 ô 1982 fu sedi dû municipiu
- La Casa di Giovanna d'Arcu (Maison de Jeanne d'Arc) unni campàu dû 29 di aprili ô 9 di maiu 1429, fu arricustruiuta doppu li bummardamenti dâ Secunna guerra munniali
- La Cripta Saint Aignan dî X e XI sèculi
- La Cripta Saint Avit dî XI e XII sèculi
- La Chiazza dû Martroi (Place du Martroi), cori simmòlicu dâ citati, cu, ntô centru, na granni statua equestri di Giovanna d'Arcu
- Lu Palazzu Cabu (Hôtel Cabu), macari chiamatu Casa di Diana di Poitiers, custruiutu di Philippe Cabu ntô 1547, cu l'architettu Androuet du Cerceau. Oggi è Museu Stòricu e Archiològgicu di l'Orleanisi
- Lu Museu dî Beddi Arti (Musée des Beaux Arts)

e tanti àutri palazzi privati e li jardini pùbbrici

## [cancia] Gastrunumìa

Lu Meli, lu Cotignac d'Orléans (carameli a basi di cutugnu) e l'Acitu

## [cancia] Citati Gimillati

A citati di Orléans è gimillata cu:

- Dundee (Scozzia)
- Trivisu (Italia)
- Münster (Girmania)
- Kristiansand (Norveggia)
- Wichita (Kansas, Stati Uniti)
- Tarragona (Catalogna, Spagna)
- Saint-Flour (Francia)
- Utsunomiya (Giappuni)
- Lugoj (Rumania)
- Cracovia (Pulonia)
- Parakou (Benin)

## [cancia] Culligamenti esterni

- Situ ufficiali dâ Ville d'Orléans
- Situ ufficiali dû Turismu di Orléans
- Situ di l'Universitati di Orléans

Estrattu di "http://scn.wikipedia.org../../../o/r/l/Orl%C3%A9ans.html"

Catigurìi: Giografìa | Francia | Cità europei

##### Views

- artìculu
- discussioni
- Virsioni currenti

##### Attrova

##### Àutri lingui

- Afrikaans
- Български
- Català
- Cebuano
- Česky
- Dansk
- Deutsch
- English
- Esperanto
- Español
- Euskara
- Suomi
- Français
- Arpitan
- עברית
- Bahasa Indonesia
- Italiano
- 日本語
- 한국어
- Latina
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Svenska
- Kiswahili
- Tiếng Việt
- 中文